DOMSTOLENS KENDELSE (Niende Afdeling)
6. februar 2025 (*)
» Åbning af retsforhandlingernes mundtlige del – afholdelse af et retsmøde «
I sag C-7/24,
angående en anmodning om præjudiciel afgørelse i henhold til artikel 267 TEUF, indgivet af Retten i Svendborg (Danmark) ved afgørelse af 2. januar 2024, indgået til Domstolen den 4. januar 2024, i sagen
Deutsche Rentenversicherung Nord,
BG Verkehr
mod
Gjensidige Forsikring, dansk filial af Gjensidige Forsikring ASA, Norge, som mandatar for Marius Pedersen A/S,
Gjensidige Forsikring, dansk filial af Gjensidige Forsikring ASA, Norge,
har
DOMSTOLEN (Niende Afdeling),
sammensat af afdelingsformanden, N. Jääskinen, og dommerne A. Arabadjiev (refererende dommer) og R. Frendo,
generaladvokat: R. Norkus,
justitssekretær: A. Calot Escobar,
og efter at have hørt generaladvokaten,
afsagt følgende
Kendelse
1        Anmodningen om præjudiciel afgørelse vedrører fortolkningen af artikel 85, stk. 1, i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (EUT 2004, L 166, s. 1).
2        Anmodningen er blevet indgivet i forbindelse med en tvist mellem på den ene Deutsche Rentenversicherung Nord og BG Verkehr og på den anden side Gjensidige Forsikring, en dansk filial af Gjensidige Forsikring ASA, som mandatar for Marius Pedersen A/S og i eget navn, vedrørende et regreskrav for ydelser betalt til enken til en tysk statsborger, som afgik ved døden som følge af en arbejdsulykke i Danmark.
3        Ved afgørelse af 5. november 2024 henviste Domstolen sagen til Niende Afdeling og besluttede i henhold til procesreglementets artikel 76, stk. 2, at der ikke skulle afholdes mundtlig forhandling. Domstolen besluttede desuden, at sagen skulle pådømmes uden forslag til afgørelse fra generaladvokaten.
4        Efter en fornyet bedømmelse af sagen finder Domstolen, at det er nødvendigt, at der i medfør af procesreglementets artikel 76, stk. 3, afholdes en mundtlig forhandling.
5        Under disse omstændigheder skal retsforhandlingernes mundtlige del i henhold til procesreglementets artikel 83 åbnes.
Af disse grunde bestemmer Domstolen (Niende Afdeling):
1)      Retsforhandlingernes mundtlige del i sag C-7/24 åbnes.
2)      Datoen for den mundtlige forhandling fastsættes ved særskilt dokument.
3)      Afgørelsen om sagsomkostningerne udsættes.
Udfærdiget i Luxembourg den 6. februar 2025
A. Calot Escobar
N. Jääskinen
Justitssekretær
Afdelingsformand
*      Processprog: dansk.